## Pravilnik o obliku i sadržaju obrtnice i povlastice za obavljanje obrta

### NN 86/2001 (5.10.2001.), Pravilnik o obliku i sadržaju obrtnice i povlastice za obavljanje obrta

# Ministarstvo za obrt, malo i srednje poduzetništvo

1467

Na temelju članka 9. stavka 4. Zakona o obrtu (»Narodne novine«, broj
77/93, 90/96 i 64/01) ministar za obrt, malo i srednje poduzetništvo donosi

## PRAVILNIK

### o obliku i sadrŽaju obrtnice i povlastice za obavljanje obrta

I. OPĆA ODREDBA

Članak 1.

Ovim Pravilnikom propisuje se oblik i sadržaj obrtnice i povlastice,
koje se izdaju za obavljanje slobodnih, vezanih i povlaštenih obrta.

Članak 2.

Obrtnicu izdaje nadležni ured državne uprave u županiji i njegove
ispostave odnosno Ured Grada Zagreba na čijem pod­ručju će biti sjedište obrta.

Povlasticu izdaje nadležno ministarstvo, ovisno o vrsti obrta.

II. OBRAZAC OBRTNICE

Članak 3.

Obrtnica se izdaje u dvije veličine, jedna je na trodijelnom obrascu
koji je otvoren veličine 222 x 105 mm a savijen 71 x 105 mm, a druga je
veličine 210 x 297 mm, tonirane svjetloplavom bojom i obrubljene starohrvatskim
pleterom.

Obrtnica se izrađuje na
posebnom papiru oznake neobod bijeli 200 g/m2 s vodenim žigom i
zaštitom**.**

Obrtnice se izdaju prema
obrascima koji su otiskani uz ovaj Pravilnik i njegov su sastavni dio.

Članak 4.

Prednja strana obrasca sadrži
naziv: Republika Hrvatska, grb Republike Hrvatske, naziv »OBRTNICA« i broj
obrtnice.

Broj obrtnice sastoji se od
jedanaest znamenki.

Članak 5.

Prva lijeva unutarnja strana
obrasca sadrži podatke o vlasniku obrta, i to: ime i prezime, jedinstveni
matični broj građana, adresu stanovanja i promjenu adrese i vlastoručni potpis.

Srednja unutarnja strana
obrasca sadrži podatke o obrtu i to: matični broj obrta, tvrtka – naziv obrta,
oznaka obrta, sjedište obrta, datum upisa u registar, datum prestanka obrta.

Desna unutarnja strana
obrasca sadrži podatke o nazivima djelatnosti.

 Članak 6.

Prva lijeva vanjska strana
obrasca sadrži podatke o nazivu dje­latnosti, potpis odgovorne osobe i pečat
nadležnog ureda dr­žav­ne uprave u županiji, odnosno Ureda Grada Zagreba.
Lijevo od pečata otisnut je znak Hrvatske obrtničke komore.

 Srednja vanjska strana obrasca
sadrži važne napomene s ispisanim tekstom.

Članak 7.

 Obrtnica veličine 210 x 297 mm
sadrži sljedeće podatke: Republika Hrvatska, grb Republike Hrvatske, naziv
»OBRTNICA« i broj obrtnice, podatke o vlasniku obrta, i to ime i prezime i
JMBG, matični broj obrta, te tvrtku obrta i nazive djelatnosti.

 U donjem dijelu s desnejestrane potpis odgovorne osobe i pečat nadležnog ureda državne uprave u
županiji odnosno Ureda Grada Zagreba. Lijevo od pečata otisnut je znak Hrvatske
obrt­ničke komore.

III. OBRAZAC POVLASTICE

Članak 8.

 Obrazac povlastice izdaje se na
punijem papiru svjetloplave boje, veličine 70 x 100 mm.

 Povlastica se izdaje prema
obrascu koji je otiskan uz ovaj Pravilnik i njegov je sastavni dio.

Članak 9.

 Prednja strana povlastice
sadrži:

- na gornjoj lijevoj strani nalazi se grb Republike Hrvatske,

- desno od grba ispisano je:
Republika Hrvatska, Ministarstvo \_\_\_\_\_\_\_\_\_\_\_\_\_\_\_\_\_\_\_\_\_,

- ispod toga upisuje se tekst
»POVLASTICA za obavljanje obrta«, ime i prezime obrtnika,

- u donjem desnom kutu
otisnut je pečat nadležnog ministarstva.

Članak 10.

 Na stražnjoj strani obrasca povlastice ispisani su podaci o
djelatnosti za koju je izdana povlastica, podaci o vlasniku obrta, i to: ime i
prezime, jedinstveni matični broj građana, adresa stanovanja, podaci o obrtu, i
to: matični broj obrta te tvrtka obrta.

Članak 11.

Podaci u obrtnicu ispunjavaju
se pisačem sustava za auto­mat­sku obradu podataka ili pisaćim strojem.

Članak 12.

Danom stupanja na snagu ovog
Pravilnika prestaje važiti Pravilnik o obliku i sadržaju obrtnice i povlastice
za obavljanje obrta (»Narodne novine«, broj 11/95).

Članak 13.

Ovaj Pravilnik stupa na snagu
danom objave u »Narodnim novinama«.

if !supportEmptyParas endif

Klasa: 023-01/01-01/82

Urbroj: 515-03-01-1

Zagreb, 2. listopada 2001.

Ministar
**Željko Pecek,** v. r.

if !supportEmptyParas endif

![](dodatni/360467.gif)

![](dodatni/360468.gif)

![](dodatni/360469.gif)

Pravilnik, NN 86/2001-1467
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)